CELEX: 32011R1020
Language: sk
Date: 2011-10-14 00:00:00
Title: Vykonávacie nariadenie Komisie (EÚ) č. 1020/2011 zo 14. októbra 2011 , ktorým sa mení a dopĺňa vykonávacie nariadenie (EÚ) č. 543/2011, pokiaľ ide o maximálnu výšku podpory na stiahnutie nektáriniek a broskýň z trhu

15.10.2011   
            
            
               SK
            
            
               Úradný vestník Európskej únie
            
            
               L 270/14
            
         VYKONÁVACIE NARIADENIE KOMISIE (EÚ) č. 1020/2011
   zo 14. októbra 2011,
   ktorým sa mení a dopĺňa vykonávacie nariadenie (EÚ) č. 543/2011, pokiaľ ide o maximálnu výšku podpory na stiahnutie nektáriniek a broskýň z trhu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 103 h v spojení s jeho článkom 4,
   keďže:
   
               (1)
            
            
               Nariadením (ES) č. 1234/2007 a vykonávacím nariadením Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), sa stanovujú pravidlá týkajúce sa uplatňovania opatrení súvisiacich s krízovým riadením a predchádzaním krízam, pokiaľ ide o ovocie a zeleninu, ktorých produkcia je veľmi nepredvídateľná.
            
         
               (2)
            
            
               Môže dôjsť k prebytku ovocia a zeleniny na trhu, čo môže trh značne narušiť. V takom prípade môžu opatrenia súvisiace s krízovým riadením a predchádzaním krízam zahŕňať stiahnutia z trhu podľa článku 103c ods. 2 písm. a) nariadenia (ES) č. 1234/2007 a článku 75 vykonávacieho nariadenia (EÚ) č. 543/2011 s cieľom stabilizovať ceny výrobcov.
            
         
               (3)
            
            
               V súlade s článkom 79 ods. 1 vykonávacieho nariadenia (EÚ) č. 543/2011 sa v prílohe XI k uvedenému nariadeniu stanovuje maximálna výška podpory na stiahnutie v nej uvedených výrobkov z trhu. Uvedené čiastky treba stanoviť tak, aby sa zamedzilo tomu, že sa stiahnutia stanú stálym odbytiskom výrobkov ako alternatíva k ich umiestneniu na trhu, a aby sa zároveň zabezpečilo, že stiahnutia zostanú účinným nástrojom pre predchádzanie krízam a pre krízové riadenie.
            
         
               (4)
            
            
               Vzhľadom na prevládajúcu trhovú situáciu v prípade broskýň a nektáriniek a na zmiernenie dosahu náhleho poklesu cien z tohto leta by sa mala maximálna výška podpory na stiahnutie nektáriniek a broskýň z trhu upraviť.
            
         
               (5)
            
            
               Vykonávacie nariadenie (EÚ) č. 543/2011 by sa preto malo zodpovedajúcim spôsobom zmeniť a doplniť.
            
         
               (6)
            
            
               Je vhodné uplatňovať novú výšku podpory od 19. júla 2011, keď sa stal význam poklesu cien v prípade broskýň a nektáriniek zjavný. Toto nariadenie by preto malo nadobudnúť účinnosť dňom jeho uverejnenia.
            
         
               (7)
            
            
               Riadiaci výbor pre spoločnú organizáciu poľnohospodárskych trhov nedoručil stanovisko v rámci lehoty stanovenej jeho predsedom,
            
         PRIJALA TOTO NARIADENIE:
   Článok 1
   Príloha XI k nariadeniu (EÚ) č. 543/2011 sa nahrádza znením prílohy k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 19. júla 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 157, 15.6.2011, s. 1.
   
      PRÍLOHA
      
         
            „PRÍLOHA XI
            
               Maximálna výška podpory na stiahnutie z trhu uvedené v článku 79 ods. 1
            
            
                        (EUR/100 kg)
                     
                  
                        Výrobok
                     
                     
                        Maximálna podpora
                     
                  
                        Karfiol
                     
                     
                        10,52
                     
                  
                        Rajčiaky
                     
                     
                        7,25
                     
                  
                        Jablká
                     
                     
                        13,22
                     
                  
                        Hrozno
                     
                     
                        12,03
                     
                  
                        Marhule
                     
                     
                        21,26
                     
                  
                        Nektárinky
                     
                     
                        26,90
                     
                  
                        Broskyne
                     
                     
                        26,90
                     
                  
                        Hrušky
                     
                     
                        12,59
                     
                  
                        Baklažán
                     
                     
                        5,96
                     
                  
                        Melóny
                     
                     
                        6,00
                     
                  
                        Dyne červené
                     
                     
                        6,00
                     
                  
                        Pomaranče
                     
                     
                        21,00
                     
                  
                        Mandarínky
                     
                     
                        19,50
                     
                  
                        Klementínky
                     
                     
                        19,50
                     
                  
                        Satsumasy
                     
                     
                        19,50
                     
                  
                        Citróny
                     
                     
                        19,50“